                             højesterets dom
                       afsagt torsdag den 18. december 2014
sag 26/2013
(2. afdeling)
rambøll grønland a/s
(advokat claus berg)
mod
avannaa arkitekter og planlæggere aps under konkurs
(advokat niels hansen damm)
i tidligere instanser er afsagt dom af grønlands landsret den 26. maj 2010 og af østre lands-
rets 3. afdeling den 3. september 2012.
i pådømmelsen har deltaget fem dommere: lene pagter kristensen, thomas rørdam, poul
dahl jensen, hanne schmidt og jens kruse mikkelsen.
påstande
appellanten, rambøll grønland a/s, har nedlagt følgende påstande:
     1. frifindelse for så vidt angår det beløb, der er tilkendt indstævnte, avannaa arkitekter
         og planlæggere aps under konkurs, subsidiært frifindelse mod betaling af et mindre
         beløb.
     2. stadfæstelse for så vidt angår det beløb, der er tilkendt rambøll grønland, dog således
         at beløbet forrentes med en rente svarende til diskontoen med tillæg af 6 % p.a. af
         15.000 kr. fra den 30. marts 2010, af 10.000 kr. fra den 30. april 2010, af 10.000 kr.
         fra den 30. maj 2010, af 31.034,71 kr. fra den 30. juni 2010, af 15.000 kr. fra den 30.
         juli 2010 og af 17.500 kr. fra den 30. august 2010.
                                                 - 2 -
indstævnte, avannaa arkitekter og planlæggere aps under konkurs (avannaa arkitekter),
har påstået stadfæstelse for så vidt angår det beløb, der er tilkendt boet, og har taget bekræf-
tende til genmæle for så vidt angår rambøll grønlands selvstændige påstand.
retsgrundlag
af landstinglov nr. 3 af 6. april 1992 om licitation mv. fremgår bl.a.:
        ”§ 2. ved licitation forstås i denne landstingslov, at et arbejde eller en leverance udby-
        des, således at flere opfordres til inden samme bestemte tidspunkt og på samme ud-
        budsgrundlag at give skriftlige og bindende bud. ved opfordringen tilkendegives, at
        også andre er opfordret til at byde.
        …
        § 3. ved enhver licitation indgives buddene i en lukket kuvert, der åbnes på licitations-
        stedet på et forud fastsat tidspunkt. de bydende er berettiget til at være til stede ved åb-
        ningen af buddene og til at blive bekendt med budsummerne og eventuelle forbehold.
        …”
disse bestemmelser svarer til de tilsvarende bestemmelser i den tidligere danske licitations-
lov, jf. lov nr. 216 af 8. juni 1966 med de ændringer, der følger af lov nr. 818 af 19. december
1989, og til den (i danmark) nugældende tilbudslovs § 4, stk. 1, og § 7.
anbringender
rambøll grønland har navnlig anført, at selskabet ikke har handlet ansvarspådragende. det
var således ikke en ansvarspådragende fejl, at rambøll grønlands licitationsleder ikke åbnede
de tre glemte kuverter med tilbud ved licitationen. tværtimod ville licitationslederen have
handlet i strid med landstingsloven om licitation, således som denne lov fortolkes i branchen,
hvis han havde åbnet de tre glemte kuverter med tilbud, som ikke var til stede i licitationslo-
kalet ved licitationens begyndelse, jf. svarene på spørgsmål 1 og 1a fra rets- og responsum-
udvalget under foreningen af rådgivende ingeniører. licitationslederen handlede heller ikke
ansvarspådragende ved at tilbagelevere de tre glemte og uåbnede kuverter med tilbud, dels
fordi disse tilbud af de anførte grunde under ingen omstændigheder kunne tages i betragtning
under licitationen, dels fordi det efter bevisførelsen må lægges til grund, at de tre glemte til-
bud blev tilbagekaldt af de pågældende tilbudsgivere, inden indholdet af dem var kommet til
licitationslederens eller bygherrens kundskab, jf. aftalelovens § 7.
                                                - 3 -
rambøll grønland bestrider også, at de øvrige erstatningsbetingelser om årsagsforbindelse og
adækvans er opfyldt, ligesom selskabet gør gældende, at kravet skal bortfalde eller nedsættes
som følge af bygherrens egen skyld eller tilsidesættelse af dennes tabsbegrænsningspligt.
derimod bestrider rambøll grønland ikke længere, at bygherren er blevet påført et tab i for-
bindelse med de to licitationer svarende til avannaa arkitekters påstand.
avannaa arkitekter har navnlig anført, at der er enighed om, at de tre glemte kuverter var
indleveret i rette tid og på rette sted. det var derfor en ansvarspådragende fejl, at rambøll
grønlands licitationsleder ikke åbnede disse kuverter, efter at de var fremskaffet til licitati-
onslokalet, hvilket utvivlsomt ikke ville have medført, at licitationen var kendt ugyldig. det er
også en ansvarspådragende fejl, at licitationslederen tilbageleverede de tre uåbnede kuverter
med tilbud til de pågældende tilbudsgivere. det er ikke dokumenteret, at de pågældende til-
budsgivere krævede tilbuddene tilbageleveret, og dette burde under alle omstændigheder kun
være sket, hvis de dels udtrykkeligt tilbagekaldte tilbuddene og dels udtrykkeligt tilkendegav,
at de ikke længere anså sig som deltagere i licitationen (og dermed ikke klageberettiget). hvis
licitationslederen havde beholdt de tre uåbnede kuverter med tilbud, ville dette have mulig-
gjort en fornyet tilbudsgennemgang, således som det tidligere er sket ved adskillige licitatio-
ner. avannaa arkitekter har for højesteret frafaldet sit anbringende om, at det var en selv-
stændig ansvarspådragende fejl, at licitationslederen ikke sikrede sig, at alle bud var til stede i
licitationslokalet.
avannaa arkitekter har endvidere anført, at der er årsagssammenhæng og adækvans mellem
de begåede fejl og det lidte tab, og bestrider, at der foreligger egen skyld eller tilsidesættelse
af pligten til tabsbegrænsning.
udgifter
rambøll grønland har i forbindelse med sagen ud over udgifter til advokat og retsafgift haft
følgende andre udgifter:
omkostninger ved sagkyndig erklæring                                                    5.000,00 kr.
omkostninger ved vidneførsel                                                           13.776,70 kr.
i alt                                                                                  18.776,70 kr.
                                                 - 4 -
højesterets begrundelse og resultat
sagens baggrund og hovedproblemstilling
den 18. juni 2008 blev der afholdt licitation angående opførelse af en ny tilbygning til bygge-
og anlægsskolen i sisimiut. rambøll grønland a/s forestod som underrådgiver licitationen
på vegne af avannaa arkitekter aps (nu avannaa arkitekter og planlæggere aps under
konkurs), som var totalrådgiver for bygherren, grønlands hjemmestyre (nu grønlands selv-
styre). tre kuverter med tilbud, som parterne er enige om var afleveret rettidigt på forstander-
kontoret på skolen, blev ved en fejltagelse ikke medbragt til åbningen og oplæsningen af til-
buddene, som blev gennemført i et klasselokale på skolen, men efterladt i forstanderens due-
slag uden for hans kontor. da de glemte kuverter var bragt ind i licitationslokalet efter oplæs-
ningen af de øvrige bud, blev de – efter beslutning af rambøll grønlands licitationsleder –
tilbagegivet til tilbudsgiverne uden at være åbnet. efterfølgende besluttede bygherren at an-
nullere licitationen, og en ny licitation blev afholdt den 25. juni 2008. den nye licitation re-
sulterede samlet set i højere tilbudspriser end den første licitation.
ved grønlands landsrets dom af 26. maj 2010 blev avannaa arkitekter pålagt erstatningsan-
svar over for bygherren for det lidte tab svarende til differencen mellem de opnåede tilbud
under første og anden licitation, og rambøll grønland blev dømt til at friholde avannaa ar-
kitekter for bygherrens erstatningskrav. avannaa arkitekter ankede ikke dommen i forhold til
bygherren, men rambøll grønland har anket dommen over for avannaa arkitekter. der er
enighed om, at avannaa arkitekter herefter må identificeres med bygherren i forhold til
rambøll grønland.
hovedspørgsmålet for højesteret er, om rambøll grønland har handlet ansvarspådragende
ved ikke at åbne de tre glemte kuverter med tilbud under licitationen, og om det var en an-
svarspådragende fejl, at licitationslederen udleverede disse tre kuverter uåbnet til tilbudsgi-
verne.
avannaa arkitekters erstatningskrav
efter § 2, stk. 1, og § 3, stk. 1, i landstingsloven om licitation mv. skal de bydende på en lici-
tation afgive deres bud i en lukket kuvert inden samme bestemte tidspunkt og på samme ud-
budsgrundlag, og tilbudsgiverne er berettiget til at overvære åbningen af buddene på et forud
fastsat tidspunkt. formålet med disse bestemmelser må antages at være at fremme konkurren-
                                                - 5 -
cen, at sikre en ligelig behandling af tilbudsgiverne, således at ingen tilbudsgiver har mulig-
hed for at indrette deres tilbudsgivning under hensyn til kendskab til de øvrige tilbudsgiveres
tilbud, og at sikre tilbudsgiverne en vis kontrol med, at reglerne overholdes.
fremgangsmåden ved åbning af tilbud må i lyset heraf tilrettelægges på en sådan måde, at
risikoen for misbrug og andre uregelmæssigheder imødegås bedst muligt. højesteret finder
derfor – og under hensyn til det oplyste om, hvad der er sædvane i branchen – at tilbud som
udgangspunkt ikke må tages i betragtning, hvis de ikke, inden åbningen af tilbud påbegyndes,
er til stede der, hvor åbningen og oplæsningen af tilbuddene finder sted. dette gælder, selv om
tilbudsgiver har sørget for at indlevere sit tilbud i rette tid og på rette sted.
ved licitationen den 18. juni 2008 på bygge- og anlægsskolen i sisimiut var tre kuverter med
tilbud ved en fejl ikke medbragt til det lokale, hvor tilbuddene blev åbnet, og de blev først
bragt til stede, efter at åbningen og oplæsningen af de øvrige tilbud var tilendebragt. de tre
glemte kuverter befandt sig indtil da på et sted, hvortil andre havde adgang. under disse om-
stændigheder er der ikke grundlag for at fravige det ovenfor anførte udgangspunkt.
det var derfor ikke en fejl, at rambøll grønlands licitationsleder afslog at åbne de tre glemte
kuverter. da tilbuddene som nævnt ikke kunne være taget i betragtning under licitationen, var
det heller ikke en ansvarspådragende fejl i forhold til det rejste krav, at licitationslederen til-
bageleverede de tre glemte kuverter til tilbudsgiverne uden at åbne dem.
højesteret tager herefter rambøll grønlands påstand om frifindelse for erstatningskravet fra
avannaa arkitekter til følge.
rambøll grønlands selvstændige påstand
da avannaa arkitekter har taget bekræftende til genmæle over for rambøll grønlands selv-
stændige påstand om betaling af selskabets resterende honorarkrav, tages også denne påstand
til følge.
sagsomkostninger
sagsomkostningerne for alle tre instanser er fastsat til dækning af advokatudgift med 200.000
kr., af retsafgift for højesteret med 1.500 kr. og af andre udgifter med 18.776,70 kr., i alt
220.276,70 kr.
                                             - 6 -
der er ikke grundlag for særskilt at godtgøre rambøll grønlands udgifter til deres advokats
rejse til nuuk i forbindelse med sagens behandling for grønlands landsret.
                                     thi kendes for ret:
rambøll grønland a/s frifindes.
avannaa arkitekter og planlæggere aps, nu under konkurs, skal til rambøll grønland a/s
betale 98.534,71 kr. med tillæg af rente svarende til diskontoen med tillæg af 6 % p.a. af
15.000 kr. fra den 30. marts 2010, af 10.000 kr. fra den 30. april 2010, af 10.000 kr. fra den
30. maj 2010, af 31.034,71 kr. fra den 30. juni 2010, af 15.000 kr. fra den 30. juli 2010 og af
17.500 kr. fra den 30. august 2010.
i sagsomkostninger for grønlands landsret, østre landsret og højesteret skal avannaa ar-
kitekter og planlæggere aps under konkurs betale 220.276,70 kr. til rambøll grønland a/s.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbet forrentes efter rentelovens § 8 a.
